CELEX: 32002D0979
Language: ro
Date: 2002-11-18 00:00:00
Title: Decizia Consiliului din 18 noiembrie 2002 privind semnarea și aplicarea provizorie a anumitor dispoziții ale unui Acord de constituire a unei asocieri între Comunitatea Europeană și statele sale membre, pe de o parte, și Republica Chile, pe de altă parte

Anunţ juridic important

|

32002D0979

Jurnalul Oficial L 352 , 30/12/2002 p. 0001 - 0002 ediţie specială în limba cehă capitol 11 volum 45 p. 122  - 123 ediţie specială în limba estonă capitol 11 volum 45 p. 122  - 123 ediţie specială în limba maghiară capitol 11 volum 45 p. 122  - 123 ediţie specială în limba lituaniană capitol 11 volum 45 p. 122  - 123 LV.ES capitol 11 volum 45 p. 122  - 123 MT.ES capitol 11 volum 45 p. 122  - 123 PL.ES capitol 11 volum 45 p. 122  - 123 SK.ES capitol 11 volum 45 p. 122  - 123 ediţie specială în limba slovenă capitol 11 volum 45 p. 122  - 123

		20021118Decizia Consiliuluidin 18 noiembrie 2002privind semnarea și aplicarea provizorie a anumitor dispoziții ale unui Acord de constituire a unei asocieri între Comunitatea Europeană și statele sale membre, pe de o parte, și Republica Chile, pe de altă parte(2002/979/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 310, coroborat cu articolul 300 alineatul (2) primul paragraf prima și a doua teză și articolul 300 alineatul (4),având în vedere propunerea Comisiei,întrucât:(1) La 13 septembrie 1999, Consiliul a autorizat Comisia să inițieze negocieri pentru un acord de constituire a unei asocieri între Comunitatea Europeană și statele sale membre, pe de o parte, și Republica Chile, pe de altă parte (denumit în continuare "acord de asociere").(2) Aceste negocieri s-au încheiat și acordul de asociere a fost parafat la 10 iunie 2002.(3) Comunitatea Europeană și Republica Chile se angajează să aplice provizoriu anumite dispoziții ale acordului de asociere până la intrarea în vigoare a acestuia.(4) Acordul de asociere ar trebui să fie semnat în numele Comunității și aplicarea provizorie a anumitor dispoziții ale sale ar trebui să fie aprobată,DECIDE:Articolul 1(1) Sub rezerva încheierii sale ulterioare, semnarea Acordului de instituire a unei asocieri între Comunitatea Europeană și statele sale membre, pe de o parte, și Republica Chile, pe de altă parte, împreună cu anexele și protocoale anexate la acesta, se aprobă în numele Comunității.(2) Textele acordului de asociere, ale anexelor, ale protocoalelor și actul final se atașează la prezenta decizie.(3) Președintele Consiliului este autorizat să desemneze persoana sau persoanele împuternicite să semneze acordul de asociere în numele Comunității.Articolul 2Următoarele dispoziții ale acordului de asociere se aplică cu titlu provizoriu până la intrarea în vigoare a acestuia: articolele 3-11, articolul 18, articolele 24-27, articolele 48-54, articolul 55 literele (a), (b), (f), (h) și (i), articolele 56-93, articolele 136-162 și articolele 172-206.Articolul 3Președintele Consiliului procedează, în numele Comunității Europene, la notificarea prevăzută la articolul 198 alineatul (3) din acordul de asociere.Articolul 4(1) Poziția pe care urmează să o adopte Comunitatea în cadrul Consiliului de asociere și al Comitetului de asociere instituite prin acordul de asociere este adoptată de către Consiliu, la propunerea Comisiei, în conformitate cu dispozițiile corespunzătoare din tratat.(2) Președintele Consiliului prezidează Consiliul de asociere și prezintă poziția Comunității. Un reprezentant al Comisiei prezidează Comitetul de asociere și prezintă poziția Comunității.(3) Comunitatea este reprezentată de un reprezentant al Comisiei în cadrul comitetelor speciale instituite prin acordul de asociere sau constituite de către Consiliul de asociere în conformitate cu articolul 7 din acord.Articolul 5(1) În scopul aplicării articolului 29 alineatul (2) din anexa V la acordul de asociere, Comisia este autorizată, în conformitate cu procedura prevăzută la articolul 75 din Regulamentul (CE) nr. 1493/1999, să încheie instrumentele necesare pentru modificarea acordului.(2) În scopul aplicării articolului 16 alineatul (2) din anexa VI la acordul de asociere, Comisia este autorizată, în conformitate cu procedura prevăzută la articolul 15 din Regulamentul (CEE) nr. 1576/89, să încheie instrumentele necesare pentru modificarea acordului.Adoptată la Bruxelles, 18 noiembrie 2002.Pentru ConsiliuPreședinteleP. S. Møller--------------------------------------------------